Document ID: /roh_data/filtered/Billingualer_Corpus_interleaved-de-rm.jsonl.gz/292

This is a text translated from German to Rumantsch Grischun.
Grossrätliche Vorberatungs-Kommission berät Gesetz über die Spielautomaten und Spielbetriebe

Die grossrätliche Vorberatungs-Kommission hat unter dem Präsidium von Grossrat Lorenz Zinsli (Chur) und in Anwesenheit von Regierungspräsident Peter Aliesch sowie Vertretern aus der Verwaltung die Botschaft zum Gesetz über die Spielautomaten und Spielbetriebe beraten. Die grossrätliche Vorberatungs-Kommission liess sich im Casino Arosa über einen bestehenden, gut funktionierenden, innovativen Kursaal-Betrieb informieren. Dazu gehörten Orientierungen über das Boulespiel, die Unterscheidung zwischen Glücks- und Geschicklichkeits-Spielautomaten, die Neuerungen des Eidgenössischen Spielbanken-Gesetzes, die Sicherheitsmassnahmen in einem Kursaal sowie die Schutzmassnahmen gegen schädliche Auswirkungen des Spielbetriebs.

Die Vorberatungskommission musste dabei zur Kenntnis nehmen, dass die vorgesehene bundesrätliche Verordnung zum eidgenössischen Spielbanken-Gesetz und die Besteuerung des Bundes eine erhebliche Mehrbelastung der Kursäle mit sich bringen wird. Sie befürchtet deshalb, dass der weitere Fortbestand dieser für den Tourismus in unserem Kanton wichtigen Betriebe gefährdet ist und erwartet, dass der Bundesrat seine Versprechungen für den Tourismus einhält und günstige Rahmenbedingungen für Spielbanken in Tourismusgebieten schafft. Die Aufhebung des Spielbanken-Verbots im Jahr 1993 hatte der Bundesrat unter anderem auch damit begründet, Beispiele im Ausland hätten gezeigt, dass sich Spielbanken zu attraktiven Einrichtungen für den Fremdenverkehr entwickeln. Ihre Zulassung würde die Attraktivität unserer Kurorte zweifellos verbessern, die Stellung des schweizerischen Fremdenverkehrs stärken und positive Impulse zu Gunsten der regionalen Wirtschaft auslösen. Mit den vorgesehenen Besteuerungsansätzen sind nun aber auch bereits bestehende Kursäle, wie diejenigen in Arosa, Davos und St. Moritz, in ihrer Existenz gefährdet. Weitere sollen nach den Absichten des Bundesrats im Kanton Graubünden nicht mehr zugelassen werden. Gemäss den Leitlinien für die Vergabe von Spielbanken-Konzessionen zuhanden der Spielbanken-Kommission plant der Bundesrat, die Zahl der Spielbanken der Kategorie A (Grand Casinos) auf gesamthaft vier bis acht und diejenige der Kategorie B (Kursäle) auf maximal 15 bis 20 zu beschränken. Auf Grund der regionalen Verteilung sollen im Kanton Graubünden kein Grand Casino und lediglich zwei bis drei Kursäle bewilligt werden. Nach Ansicht der Vorberatungs-Kommission hat der Bundesrat mit diesen Vorgaben seine bisherigen Versprechen nicht gehalten. Letztlich wird mit solchen Vorgaben des Bundes nicht nur keine Wirtschaftsförderung betrieben, sondern es werden qualitativ gute, innovative Betriebe, die einen wesentlichen Beitrag für die Attraktivität der Standort-Gemeinden und des Bündner Tourismus leisten und diverse Arbeitsplätze anbieten, in ihrer Existenz gefährdet. Die Vorberatungs-Kommission fordert deshalb vom Bundesrat, die bisherige haltung zu überdenken. Sie wird dem Grossen Rat auch vorschlagen, sich mit einer Resolution an den Bundesrat zu wenden.

Mit dem von der Vorberatungs-Kommission behandelten kantonalen Gesetz über die Spielautomaten und Spielbetriebe werden die gesetzlichen Grundlagen für die Erhebung einer Spielbanken-Abgabe nach den Bestimmungen des eidgenössischen Spielbanken-Gesetzes geschaffen. Gleichzeitig werden alle kantonalen Bestimmungen zur Spielpolizei, zum Spielbetrieb und zu den Spielautomaten in einem Gesetz zusammengefasst. Weiter wird vorgesehen, Geschicklichkeits-Spielautomaten in Kursälen kantonalen Rechts zu bewilligen und den Gemeinden die Kompetenzen zu übertragen, Bestimmungen zu den Spiellokalen mit Unterhaltungs-Spielautomaten zu erlassen.

Sowohl Eintreten als auch Ausgestaltung der Revision waren in der grossrätlichen Vorberatungs-Kommission weitgehend unbestritten. Anlass zu vertieften Diskussionen gab insbesondere die Frage der Zweckbindung der Spielbanken-Abgabe für die Standort-Gemeinden oder für den Tourismus und gemeinnützige Zwecke.

Die Revision ist Folge des 1993 durch das Schweizer Volk aufgehobenen Spielbanken-Verbots. Das eidgenössische Spielbanken-Gesetz, das am 1. April 2000 in Kraft treten wird, erlaubt Grand Casinos und Kursäle und ermöglicht es dem Bund, von diesen Betrieben eine Spielbanken-Abgabe zu erheben. Für Kursäle erhebt der Bund die Abgabe in voller Höhe, wenn der Kanton keine entsprechende Abgabe verlangt. Andernfalls wird die Abgabe jedoch um den Betrag der kantonalen Abgabe reduziert. Diese Regelung hat für die Kursäle keine zusätzliche Abgabe oder Belastung zur Folge, sondern bewirkt, dass die Einnahmen zwischen Bund und Kanton aufgeteilt werden.

Der Gesetzesentwurf wird vom Grossen Rat in der Januarsession behandelt. Das Volk wird darüber am 12. Mai 2000 abstimmen.

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 21.01.2000

La cumissiun predeliberanta dal cussegl grond tracta la lescha davart ils automats da gieu ed ils manaschis da gieus

La cumissiun predeliberanta dal cussegl grond ha tractà sut il presidi da deputà Lorenz Zinsli (Cuira) ed en preschientscha dal president da la regenza Peter Aliesch sco er dals represchentants da l'administraziun la missiva tar la lescha davart ils automats da gieu ed ils manaschis da gieu. La cumissiun predeliberanta dal cussegl grond ha laschà infurmar en il casino ad Arosa davart in manaschi en ina sala da gieu existent ch'è innovativ e che funcziuna bain. Latiers han er appartegnì orientaziuns davart il gieu da boule, la differenza tranter automats da gieu da fortuna e d'inschign, las novaziuns da la lescha federala davart las bancas da gieu, las mesiras da segirtad en ina sala da gieu sco er las mesiras da protecziun encunter consequenzas nuschaivlas dal manaschi da gieus.

La cumissiun predeliberanta ha stuì prender per enconuschientscha che l'ordinaziun previsa dal cussegl federal tar la lescha federala davart las bancas da gieu e l'imposiziun da taglias tras la confederaziun vegn a purtar grevezzas supplementaras considerablas per las salas da gieu. Ella tema perquai che l'existenza da quests manaschis ch'èn impurtants per il turissem da noss chantun sajan periclitads ed ella spetga ch'il cussegl federal tegnia sias empermischuns per il turissem e creeschi cundiziuns generalas favuraivlas per las bancas da gieu en ils territoris turistics. En favur da l'aboliziun dal scumond da las bancas da gieu l'onn 1993 aveva il cussegl federal argumentà tranter auter er cun il fatg ch'exempels en l'exteriur hajan mussà che las bancas da gieu sa sviluppeschian ad instituziuns attractivas per il turissem. Lur admissiun vegnia a meglierar senza dubi l'attractivitad da noss lieus da cura, rinforzar la posiziun dal turissem svizzer ed a dar impuls positivs a favur da l'economia regiunala. Cun las tariffas da taglia èn uss dentant er periclidadas en lur existenza las salas da gieu existentas sco quellas ad Arosa, Tavau e San Murezzan. Ulteriuras na duain betg vegnir permettas pli en il chantun Grischun tenor l'avis dal cussegl federal. Tenor las directivas per la surdada da concessiuns per bancas da gieu per mauns da la cumissiun per bancas da gieu planisescha il cussegl federal da limitar il dumber da las bancas da gieu da la categoria A (Grand Casinos) a totalmain quatter fin otg e quel da la categoria B (salas da gieu) a maximalmain 15 fin 20. Sin fundament da la repartiziun regiunala duai vegnir permess nagin Grand Casino e be dus fin trais salas da gieu en il chantun Grischun. Tenor l'avis da la cumissiun predeliberanta n'ha il cussegl federal betg tegnì pled cun questas directivas. La finala na portan talas directivas da la confederaziun betg mo nagina promoziun economica, mabain ellas pericliteschan l'existenza dals manaschis innovativs e qualitativamain buns che gidan ad augmentar l'attractivitad da las vischnancas dal lieu e dal turissem grischun che porschan diversas plazzas da lavur. La cumissiun predeliberanta pretenda perquai dal cussegl federal da reponderar la tenuta da fin uss. Ella vegn er a proponer al cussegl grond d'inoltrar ina resoluziun al cussegl federal.

Cun la lescha chantunala davart ils automats da gieu ed ils manaschis da gieus ch'è vegnida tractada da la cumissiun predeliberanta vegn creada la basa per incassar ina taxa da bancas da gieu tenor las disposiziuns da la lescha federala davart las bancas da gieu. Il medem mument vegnan cumpigliadas en ina lescha tut las disposiziuns chantunalas davart la polizia da gieus, il manaschi da gieus ed ils automats da gieus. Plinavant èsi previs da permetter automats d'inschign en salas da gieu da dretg chantunal e da surdar a las vischnancas las cumpetenzas da relaschar disposiziuns davart ils locals da gieus cun automats da gieus da divertiment.

Tant la dumonda d'entrar en chaussa sco er la concepziun da la revisiun n'èn pli u main betg vegnidas contestadas en la cumissiun predeliberanta dal cussegl grond. Da discussiunar ha dà spezialmain la dumonda da destinar la taxa da las bancas da gieu a favur da las vischnancas dal lieu u per il turissem e per intents d'util public.

La revisiun è ina consequenza dal scumond da las bancas da gieu ch'è vegnì abolì 1993 dal pievel svizzer. La lescha federala davart las bancas da gieu che va en vigur il 1. d'avrigl 2000 permetta Grand Casinos e salas da gieu e pussibilitescha a la confederaziun d'incassar da quests manaschis ina taxa da banca da gieu. Per salas da gieu incassescha la confederaziun la taxa en l'autezza cumplaina, sch'il chantun n'incassescha betg ina taxa correspundenta. Cas cuntrari vegn la taxa dentant reducida per l'import da la taxa chantunala. Questa regulaziun n'ha per consequenza naginas taxas u grevezzas supplementaras per las salas da gieu, mabain ella ha l'effect che las entradas tranter la confederaziun ed il chantun vegnan repartgidas.

Il sboz da la lescha vegn tractà dal cussegl grond durant la sessiun da schaner. Il pievel vegn a decider en chaussa ils 21 da matg 2000.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 21.01.2000